stanford-oval/wikipedia huggingface dataset:
Derek Prince
Hengellinen ura

Palestiinassa palvellessaan Prince avioitui tanskalaisen häntä 25 vuotta vanhemman Lydia Christensenin kanssa, joka piti orpokotia Ramallahissa. Prince piti Israelin valtion perustamista raamatullisen profetian täyttymyksenä. Hän kuitenkin palasi Britanniaan viimeisessä brittiläisessä saattueessa, joka jätti Jerusalemin. Hän erosi King's Collegen virastaan vuonna 1949.
Britanniassa Prince puhui Hyde Parkin Speaker's Cornerissa yrittäen värväta ihmisiä liittymään johtamaansa helluntaiseurakuntaan. Vuonna 1957 pariskunta muutti Kisumuun Keniaan, jossa Prince ryhtyi koulunjohtajaksi ja adoptoi kenialaisvauvan. Vuonna 1962 Princet muuttivat Kanadaan ja sieltä pastoriksi Minneapolisiin, jossa heistä tuli Yhdysvaltain kansalaisia. He muuttivat edelleen Seattleen. Tuohon aikaan Prince alkoi saada mainetta kasetteina julkaistuista raamattuluennoistaan. Prince oli myös yhteistyössä FGBMFIn kanssa, sekä vaikutti myöhemmin myös Chicagossa ja Fort Lauderdalessa Floridassa.
Helluntailaisena Prince uskoi henkivaltojen todellisuuteen maan päällä. Hän myös uskoi demonien aiheuttavan sairauksia ja psyykkisiä ongelmia. Hän tuli sittemmin tunnetuksi käsityksestään, jonka mukaan demonit voisivat vaivata myös kristittyjä ihmisiä ja henkien karkotukseen pyrkivä eksorkismi oli osa hänen palvelutyötään. Toinen hänen opetuksensa ydinalue oli kristillinen sionismi.
Prince on julkaissut satoja opetuskasetteja ja nelisenkymmentä kirjaa, joita on käännetty noin 60 kielelle.
Suomessa Taivas TV7 on esittänyt Derek Princen Raamattu-aiheisia opetusohjelmia.
Aiheesta muualla

Derek Prince perustamansa organisaation sivustolla (Arkistoitu – Internet Archive)
Knihtilä, Topi: Näkymättömät vihollisesi. : Derek Princen helluntailaisvaikutteinen opetus demoneista Maisterintutkielma, Helsingin yliopisto, huhtikuu 2022.
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Eguisheim

Katu Eguisheimissa.
Eguisheim [egishaim] (saks. Egisheim) on noin 1 600 asukkaan kunta Haut-Rhinin departementissa Ranskan koillisella Grand Est -hallintoalueella.
Colmarin kaupungin lounaispuolella sijaitseva Eguisheim on tunnettu viinintuotannostaan sekä mutkittelevien ja kapeiden katujen varrella olevista ristikkotaloistaan. Kunta on valittu mukaan moneen Ranskan kauneimpia paikkakuntia esitteleviin luetteloihin, kuten vuonna 2013 Les Plus Beaux Villages de France -järjestön jäseneksi ja brittiläisen The Daily Telegraph -lehden vuonna 2017 julkaisemaan 20 kauneimman ranskalaiskylän koosteeseen. Vuonna 2013 se äänestettiin televisio-ohjelmassa ranskalaisten suosikkikyläksi.
Keskiaikainen paavi Pyhä Leo IX (1002–1054) oli syntynyt Eguisheimissa ja kuului samannimiseen aatelissukuun.
Aiheesta muualla

Kuvia tai muita tiedostoja aiheesta Eguisheim Wikimedia Commonsissa
Dope Stars Inc.

| Dope Stars Inc>  |
| --- | --- |

Tiedot
Toiminnassa:  2003–
Tyylilaji:  industrial metal punk
Kotipaikka:   Rooma, Italia
Laulukieli:  englanti
Jäsenet:  Victor Love, laulu, kitara, syntetisaattori   La Nuit, kitara   Ash Rexy, Koskettimet live   Mark Mad Honey, Rummut live   Darin Yevonde, basso  
Entiset jäsenet:  Alex Vega, kitara   Grace Khold, syntetisaattori   Brian Wolfram, kitara  
Levy-yhtiö:  Trisol Records  
Aiheesta muualla
dopestarsinc.com
Infobox OKNimi-testi OK: 
Dope Stars Inc. on Italiassa 2002 perustettu yhtye, joka soittaa konevetoista rock-musiikkia. Yhtye kutsuu musiikkityyliään cyberpunk-rokiksi, sillä sekä musiikissa että sanoituksissa on paljon vaikutteita cyberpunkista. Dope Stars Inc. on esiintynyt Suomessa viidesti vuosien 2008–2010 aikana.
Jäsenet

Victor Love – laulu, kitara, syntikka ja ohjelmointi
La Nuit – kitara
Darin Yevonde – basso
Ash Rexy – kosketinsoitin (Live)
Mark Mad Honey – rummut (Live)
Jäsenet > Entiset jäsenet

Alex Vega – kitara
Grace Khold – syntetisaattori
Brian Wolfram – kitara
Diskografia

://Neuromance (2005)
Gigahearts (2006)
21st Century Slave (2009)
Ultrawired (2011)
TeraPunk (2015)
://Decrypted_Files (2016)
Diskografia > EP:t

10 000 Watts of Artificial Pleasures (2003)
Make a Star EP (2006)
Criminal Intents / Morning Star (2009)
Diskografia > Singlet

"I'm Overdriven" (2004)
"It's Today" (2010)
"Banksters" (2010)
Aiheesta muualla

Viralliset kotisivut
Derby (hevoskilpailu)

Derby on 3- tai 4-vuotiaille hevosille tarkoitettu ikäluokkakilpailu. Derbyjä järjestetään sekä laukka- että raviurheilussa. Laukkaurheilussa Derbyt on tarkoitettu muutamaa poikkeusta lukuun ottamatta 3-vuotiaille hevosille. Pohjoismaisessa raviurheilussa derbyt ovat 4-vuotiaiden kilpailuja, muualla maailmassa 3-vuotiaiden.
Historia

Derby on saanut nimensä Englannissa sijaitsevan Epson Downsin laukkaradan Derby Stakes -kilpailusta, joka on järjestetty vuodesta 1780 lähtien. Se nimettiin kilpailun perustajan Edward Smith-Stanleyn, Derbyn 12. jaarlin mukaan.
1800-luvulla derbyiksi alettiin nimetä useita muita laukkahevosten ikäluokkakilpailuja ympäri maailmaa. Aluksi Ison-Britannian siirtomaissa, vuosisadan jälkipuoliskolla myös Yhdysvalloissa ja Keski-Euroopassa.
Raviurheilun vanhin derby on Saksan Deutsche Trab-Derby, joka juostiin ensimmäisen kerran vuonna 1895. Pohjoismaiden vanhin derby on Tanskassa, jossa on kilpailtu vuodesta 1898 lähtien. Ruotsin ensimmäinen derby ravattiin vuonna 1928.
Lämminverisille tarkoitettu Suuri Suomalainen Derby on järjestetty vuodesta 1970, Suomenhevosten Derby vuodesta 1975.
Laukkaurheilun Derbyjä

| Kilpailu | Maa | Paikka | Perustettu |  |
| --- | --- | --- | --- | --- |
| American Derby |  | Arlington Heights, Illinois | 001884 |  |
| Australian Derby |  | Sydney | 001861 |  |
| Bangalore Derby |  | Bangalore |  |  |
| Derby Italiano |  | Rooma | 001884 |  |
| Deutsches Derby |  | Hampuri | 001869 |  |
| Epsom Derby |  | Epsom Downs | 001780 | Maailman vanhin Derby |
| Hong Kong Derby |  | Sha Tin | 001873 | 4-vuotiaille |
| Indian Derby |  | Mumbai | 001943 |  |
| Irish Derby |  | Kildare | 001866 | Euroopan suuripalkintoisin |
| Kentucky Derby |  | Louisville, Kentucky | 001875 | Maailman suuripalkintoisin  |
| New Zealand Derby |  | Auckland | 001860 | Australian ja Oseanian   suuripalkintoisin Derby |
| Queensland Derby |  | Brisbane | 001868 |  |
| Singapore Derby |  | Kranji | 001880 | 4-vuotiaille |
| Svenskt Derby |  | Malmö | 001918 | Pohjoismaiden suurin laukkakilpailu |
| Victoria Derby |  | Melbourne | 001855 |  |
| WATC Derby |  | Perth | 001888 |  |
Raviurheilun Derbyjä

| Kilpailu | Maa | Paikka | Perustettu |  |
| --- | --- | --- | --- | --- |
| Canadian Pacing Derby |  | Campbellville, Ontario | 001943 | Avoin kaikenikäisille   peitsareille |
| Dansk Trav Derby |  | Kööpenhamina | 001898 | 4-vuotiaille |
| Derby Italiano di Trotto |  | Rooma | 001926 | 3-vuotiaille |
| Derby Nederland |  | Wassenaar |  | 3-vuotiaille |
| Deutsche Traber-Derby |  | Mariendorf, Berliini | 001895 | 3-vuotiaille |
| New South Wales Derby |  | Sydney |  | 3-vuotiaille |
| New Zealand Trotting Derby |  | Christchurch | 001914 | 3-vuotiaille |
| Norsk Travderby |  | Bjerken ravirata, Oslo | 001932 | 4-vuotiaille |
| Norsk Travderby kaldblods |  | Bjerken ravirata, Oslo | 001932 | Kylmäveristen Derby   4-vuotiaille |
| Suomenhevosten Derby |  | Killeri, Jyväskylä | 001975 | 5-vuotiaille |
| Suuri Suomalainen Derby |  | Vermo, Helsinki | 001970 | 4-vuotiaille |
| Svenskt Travderby |  | Malmö | 001928 | 4-vuotiaille |
| Victoria Derby |  | Melbourne | 001914 | 3-vuotiaille peitsareille |
Aiheesta muualla

160-vuotias Derby. Välähdyksiä kuuluisan kilpailun vaiheista, Helsingin Sanomat, 26.5.1939, nro 139, s. 13, Kansalliskirjaston digitaaliset aineistot. Viitattu 25.5.2024</ref>
Hongkongin Derbyn startti vuonna 2009.
Suuren Suomalaisen Derbyn vuonna 2020 voittivat Mascate Match ja Pekka Korpi.
Eguesibar

| Eguesibar Valle de Egüés |
| --- | --- |
 Kunnantalo
 lippu:  vaakuna
 Eguesibar
 Koordinaatit: 42°48′41″N, 1°35′40″W 
Valtio:  Espanja
Itsehallintoalue:  Nafarroa
Maakunta:  Nafarroa
Comarca:  Iruñerria
Hallinto:  
 – Hallinnon tyyppi:  Kunta
 – Pormestari:  Alfonso Etxeberria Goñi
Pinta-ala:  
 – Kokonaispinta-ala:  53,5 km²
Väkiluku (2016):  20 046
 – Väestötiheys:  370 as./km²
 
 www.valledeegues.com 
Infobox OKVirheellinen NIMI-arvo: 
Eguesibar (esp. Valle de Egüés) on kunta Nafarroan maakunnassa Baskimaan Espanjan puoleisessa osassa.
Aiheesta muualla

Kunnan viralliset kotisivut (baskiksi) (espanjaksi)
Eho (sovellus)

| Eho |
| --- | --- |

Verkkosivusto:  Eho Online
Kotipaikka:  Berliini, Saksa
Kielet:  venäjä
Avattu:  lokakuusssa 2022
Nykyinen tila:  aktiivinen
Eho (ven. Эхо) on venäjänkielinen älypuhelinsovellus, joka toimii internetradiona osana Venäjän oppositiomediaa. Sovellus julkaistiin lokakuussa 2022 Berliinissä.
Sovelluksen on tarkoitus toimia alkuvuodesta 2022 lakkautetun radioaseman Eho Moskvyn seuraajana. Radioasema aloitti lähetykset alun perin 1990. Se joutui Venäjän viranomaisten vainon kohteeksi helmikuussa 2022 alkanutta Venäjän hyökkäystä Ukrainaan koskevan uutisointinsa vuoksi.
Nettiradion päätoimittajana toimii Venäjältä Saksaan muuttanut Maksim Kurnikov. Entisiä Eho Moskvyn toimittajia on muuttanut myös mm. Liettuaan, Latviaan ja Georgiaan, joissa he ovat perustaneet lakkautetun radioaseman työtä jatkavan YouTube-kanavan. Tämä kanava tekee yhteistyötä Ehon nettiradion kanssa.
Eho aloitti toimintansa 3. lokakuuta 2022. Jo kolmen päivän kuluttua Venäjän viestintäviranomainen esti sovellukseen pääsyn Venäjällä.
Ehon ohjelmaa lähetetään Venäjälle, Ukrainan miehitetyille alueille ja Baltiaan Toimittajat ilman rajoja -järjestön satelliittipaketin mukana.
Emilíana Torrini

Emilíana Torrini esiintymässä vuonna 2005.
Emilíana Torrini Davíðsdóttir (s. 16. toukokuuta 1977) on islantilainen laulaja, joka sai kansainvälistä suosiota albumillaan Love in the Time of Science vuonna 1999.
Torrinilla oli jo aiemmin menestyksekäs ura Islannissa, jossa hän debytoi albumilla Spoon (1994). Vuosina 1995–1997 Torrini toimi laulajana islantilaisessa elektronista ja kokeellista musiikkia soittaneessa yhtyeessä GusGus. Torrini on kiertänyt muun muassa Didon ja Stingin kanssa. Torrini tunnetaan myös Taru sormusten herrasta -elokuvatrilogian toisen osan lopputekstien aikana soivasta kappaleesta ”Gollum’s Song”.
Torrinin isä on italialainen ravintoloitsija Salvatore Torrini (Davíð Eiríksson).
Diskografia > Albumit

Spoon (1994)
Crouçie d’où là (1995)
Merman (1996)
Love in the Time of Science (1999)
Fisherman’s Woman (2005)
Me and Armini (2008)
Tookah (2013)
Diskografia > Singlet

”Baby Blue” (1999)
”Dead Things” (1999)
”To Be Free” (1999)
”Easy” (2000)
”Unemployed in Summertime” (2000)
”Heartstopper” (2005)
”Sunny Road” (2005)
”Heartstopper” (2005)
”Me and Armini” (2008)
”Jungle Drum” (2008)
”Speed of Dark” (2013)
Aiheesta muualla

Viralliset sivut (englanniksi)
Kuvia tai muita tiedostoja aiheesta Emilíana Torrini Wikimedia Commonsissa
Elokuvavuosi 1967

Tässä artikkelissa käsitellään vuoden 1967 aikana julkaistuja elokuvia ja elokuvamaailman merkittäviä tapahtumia.
Uudet elokuvat

Elät vain kahdesti
From the Drain
Hongkongin kreivitär
Likainen tusina
Luoja armahtaa, minä en
Magical Mystery Tour
Merimies Gibraltarista
Miehuuskoe
Miljardin dollarin aivot
Nukkelaakso
Palaa, palaa!
Pähkähullu Suomi
Stereo
Vauhtia ja vedenneitoja
Viidakkokirja
Yksin pimeässä
Aiheesta muualla

Elokuvavuosi 1967 Internet Movie Databasessa (englanniksi)
Esimakua kotimaisesta filmisyksystä, MTV:n dokumentti vuoden 1967 suomalaisten elokuvatuotantojen tekemisestä, 12 min, Elävä muisti -sivusto
Derek Richardson

Derek Richardson (s. 18. tammikuuta 1976 Queensbury, New York) on yhdysvaltalainen näyttelijä. Hän on näytellyt muun muassa televisiosarjassa Teoria miehistä (2006–2008).
Elämäkerta > Nuoruus

Richardson on kotoisin New Yorkin osavaltion Queensburysta. Hän opiskeli Florida State -yliopiston College of Film -koulussa vuosina 1992–1996.
Elämäkerta > Ura

Richardson aloitti näyttelijänuransa vuonna 2000, jolloin hän vieraili televisiosarjoissa Kova laki ja Strangers with Candy. Vuonna 2002 hän muutti Los Angelesiin ja sai roolin tv-sarjasta Felicity. Hän teki valkokangasdebyyttinsä vuoden 2003 elokuvassa  Tosinuija ja vielä nuijempi (engl. Dumb and Dumberer: When Harry Met Lloyd). Vuodesta 2006 alkaen Richardson on esiintynyt televisiosarjassaa Teoria miehistä yhdessä muun muassa Anne Hechen ja Emily Berglin kanssa. Richardson ja Bergl olivat ensimmäiset sarjaan palkatut näyttelijät. Teoria miehistä päättyy Yhdysvalloissa kesäkuussa vuonna 2008 kahden tuotantokauden jälkeen.
Elämäkerta > Yksityiselämä

Richardsonin huhutaan seurustelevan Teoria miehistä -kollegansa Emily Berglin kanssa.
Aiheesta muualla

Derek Richardson IMDb:ssä
Eidfjorden

| Eidfjorden |
| --- | --- |

Sijainti:  Vestland,  Norja
Päävuono:  Hardangerinvuono
Merialue:  Atlantin valtameri
Eidfjorden on Hardangerinvuonoon kuuluva sivuvuono Vestlandin läänissä Norjassa.
Vuonon itäosan rannalla sijaitsee Eidfjordin taajama, jonka kohdalla vuonosta kaartuu kapeampi lahti, Simadalsfjorden, kohti koillista. Eidfjorden-vuonosta, Simadalsfjorden mukaan lukien, erkanee kolme suurempaa laaksoa: Simadal, Måbødalen ja Hjølmadalen.
Aiheesta muualla

Kuvia tai muita tiedostoja aiheesta Eidfjorden Wikimedia Commonsissa
Eidoméni

| Eidoméni Ειδομένη |
| --- | --- |
 Eidoméni
 Koordinaatit: 41°7′20″N, 22°30′39″E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Kilkís
Kunta:  Paionía
Hallinto:  
 – Asutustyyppi:  kylä
 – Kallikrates-koodi:  0902020301
Korkeus:  65 m
Väkiluku (2011):  154
Aikavyöhyke:  UTC+2
 – Kesäaika:  UTC+3
Postinumero:  61400
Rekisterikilpi:  KI
 
 www.idomeni.gr 
Infobox OKVirheellinen NIMI-arvo: 
Eidoméni (kreik. Ειδομένη; myös Idomeni, Idomene) on Kreikan kylä, joka kuuluu hallinnollisesti Paionían kuntaan, Kilkíksen alueyksikköön ja Keski-Makedonian alueeseen. Aiemmin kylä kuului Axioúpolin kuntaan ja vuodesta 2011 lähtien Paionían kunnan Axioúpolin kunnallisyksikköön. Kylän väkiluku on 154 (vuonna 2011).
Schengenin sopimusta edeltänyt rajanylitysleima Eidoménista vuodelta 1993.
Eidoméni sijaitsee linnuntietä noin 65 kilometriä pohjoisluoteeseen Thessalonikista ja noin 34 kilometriä luoteeseen Kilkíksestä. Vuoteen 1926 saakka kylä tunnettiin nimellä Séchovo(n) (Σέχοβο(ν)). Kylä on aivan Kreikan ja Pohjois-Makedonian rajalla. Kylän läpi kulkee Thessalonikista Belgradiin ja edelleen Keski-Eurooppaan kulkeva rautatie, ja kylä toimii sen raja-asemana. Maantien raja-asema sijaitsee noin kolme kilometriä idempänä Évzonoin Tsoliádesissa.
Vuosina 2015–2016 Eidoménista tuli yksi Euroopan pakolaiskriisin polttopisteistä Pohjois-Makedonian (silloisen Makedonian tasavallan) suljettua rajan Turkin kautta Kreikkaan tulleilta ja eteenpäin Keski-Eurooppaan pyrkineiltä pakolaisilta, minkä seurauksena kylään syntyi Euroopan suurin pakolaisleiri.
Eidoméni muodostaa myös laajemman kyläyhdyskunnan (Τοπική Κοινότητα Ειδομένης, Topikí Koinótita Eidoménis), johon kuuluvat varsinaisen Eidoménin kylän lisäksi kylät Chamiló ja Dogánis. Koko yhdyskunnan väkiluku on 309.
Aiheesta muualla

Ειδομένη. Kylän verkkosivut. (kreikaksi)
Dying to Say This to You

| Dying to Say This to You The Sounds |
| --- | --- | --- |

Studioalbumin tiedot
 Julkaistu: 15. maaliskuuta 2006
 Tuottaja(t): Jeff Saltzman
 Tyylilaji: new wave, post-punk revival
 Kesto: 40.32
 Levy-yhtiö: New Line
Listasijoitukset
  Suomen virallinen lista: 27.
The Soundsin muut julkaisut
| Living in America 2002 | Dying to Say This to You 2006 | Live (EP) 2006 |
Dying to Say This to You on The Soundsin toinen studioalbumi, joka julkaistiin Ruotsissa 15. maaliskuuta 2006[lähde? ] ja Isossa-Britanniassa kuusi päivää myöhemmin.[lähde? ] Kannen kuvassa esiintyy kaksi naista, vasemmalla puolella yhdysvaltalainen DJ Leigh Lezark ja hänen oikealla puolellaan oleva nainen on hänen ystävänsä Alexis Page.[lähde? ]
Albumi nousi Suomen virallisen listan sijalle 27.
Kappaleet > Alkuperäinen Ruotsin painos

Song with a Mission – 2.56
Queen of Apology – 3.05
Tony the Beat – 3.10
24 Hours – 2.40
Painted by Numbers – 3.17
Night After Night – 4.12 (Acoustic version)
Ego – 2.41
Hurt You – 3.51
Much Too Long – 3.05
Running Out of Turbo – 2.45
Night After Night – 3.28
Kappaleet > Japanin painos

Berkley – 2.36
Goodbye '70s – 3.35
Tony the Beat – 3.19 (Rex the Dog radio version)
Kappaleet > UK-painos

Song with a Mission – 2.58
Queen of Apology – 3.06
Tony the Beat – 3.22
24 Hours – 2.42
Painted by Numbers – 3.00
Night After Night – 4.14 (Acoustic version)
Ego – 2.43
Hurt You – 3.51
Much Too Long – 3.07
Running Out of Turbo – 3.00
Kappaleet > Bonuskappaleet

Night After Night – 3.29 (Rock version)
Rock'n Roll – 3.54
Living in America – 3.28
Mine for Life – 4.42
Tony the Beat – 3.19 (Rex the Dog radio version)
Queen of Apology – 3.09 (Fall Out Boy -remix)
Kappaleet > Bonusvideot

Tony the Beat
Song with a Mission
Arvostelut

Metacritic: 68/100
AllMusic:
AbsolutePunk: 82%
Metropoli.net:
Rolling Stone:
Soundi:
Aiheesta muualla

Dying to Say This to You discogs.com -sivustolla
Elämänlaatu

Elämänlaatu tarkoittaa sitä, millainen ihmisen elämä on tai millaiseksi hän sen kokee. Aiemmin käsite elämänlaatu on merkinnyt elämäntapaa, elintapoja (esimerkiksi hillitön tai siivo elämänlaatu).
Nykyisin termillä yleensä tarkoitetaan "elämisen, elinolojen laatua henkisin arvoin mitattuna".
Läheisiä ja elämänlaatuun vaikuttavia käsitteitä ovat elintaso, elinolot ja hyvinvointi, mutta elämänlaatu on näitä kaikkia henkisempi ja abstraktimpi. Elämänlaatu lienee lähellä henkistä hyvinvointia, se kuvastaa sitä missä määrin ihminen viihtyy elämässään ja nauttii siitä, toimivatko ihmissuhteet, jääkö aikaa harrastuksiin ja luovuuteen, saako ylipäänsä tehdä sitä mitä haluaa ja käyttää kykyjään mielekkäästi, kohtelevatko ihmiset hyvin vai huonosti, onko riittävästi kiireettömiä, stressittömiä hetkiä, onko elinympäristö miellyttävä ja oman maun mukainen. Kaikki tämä kuuluu elämänlaatuun – ei niinkään aineellinen elintaso ja asema (joskin ne voivat tietyiltä osin kohentaa elämänlaatua).
Elämänlaatu tieteen käsitteenä

Elämänlaatu on käsitteenä olemassa usealla tieteenalalla, esimerkiksi yhteiskuntatieteissä. Myös lääketieteessä käsite on käytössä muun muassa sairauden hoitotulosta arvioitaessa. Siksi elämänlaadun mittaamiseksi on myös kehitetty menetelmiä. Muun muassa Maailman terveysjärjestö WHO aloitti oman projektinsa globaalien elämänlaadun arviointimenetelmien kehittämiseksi vuonna 1991. Sen tavoitteena on arvioida yksilön kokemuksia elämänsä laadusta hänen kulttuurinsa, henkilökohtaisten elämäntavoitteiden, arvojärjestelmän kontekstissa.
Suomalainen sosiologi Erik Allardt kirjoitti hyvinvoinnista ja siihen liittyvistä käsitteistä, muun muassa elämänlaadusta erityisesti 1980-luvulla. Hänen mukaansa elämänlaatu sisältää laajassa merkityksessään kaiken, mikä on tarpeen, jotta ihmiset voivat hyvin. Se kattaa aineellisen elintason, sosiaaliset suhteet, elämän mielekkyyden ja virittävyyden, subjektiivisen tyytyväisyyden ja viihtyisän ympäristön. Hän vertaa sitä hyvinvoinnin käsitteeseen, jonka hän jakoi omistamiseen (having, tulot, asuminen, terveys, elintason osatekijät), rakastamiseen (loving, ihmissuhteet, perhekiinteys) ja olemiseen (being, itsensä toteuttaminen, vaikuttamismahdollisuus). Monissa muissakin tutkimuksissa elämänlaatu jaetaan objektiiviseen (esim. toimintakyky, elinolosuhteet) ja subjektiiviseen (esimerkiksi hyvinvointi, onnellisuus, tyytyväisyys elämään, yksilön oma arvio elämästään) elämänlaatuun.
Edna Krabappel

| Edna Krabappel |
| --- | --- |

Ensiesiintyminen:  ”Nuori nero” (1. tuotantokausi)
Ääninäyttelijät:  Marcia Wallace
Henkilötiedot
Sukupuoli:  Nainen
Hiukset:  Vaaleanruskeat
Ikä:  44
Ammatti:  Luokanopettaja Springfieldin ala-asteella
Tärkeimmät sukulaiset:  1. aviomies hra Krabappel 2. aviomies Ned Flanders
Edna Krabappel oli kuvitteellinen hahmo animaatiosarjassa Simpsonit. Hän on Bart Simpsonin luokanopettaja Springfieldin ala-asteella. Hänen ääninäyttelijänsä oli Marcia Wallace, joka ei näytellyt sarjassa muita hahmoja. Edna Krabappelin ensiesiintyminen oli 1. tuotantokauden toisessa jaksossa ”Nuori nero”.
Wallacen kuoltua vuonna 2013 hahmo poistettiin sarjasta 25. tuotantokauden aikana, koska Wallacea ei haluttu korvata toisella näyttelijällä. Siitä alkaen Edna on ollut kuollut, mutta tarkempia tietoja kuolemasta ei koskaan ole kerrottu ja siihen on viitattu vain epäsuorasti parissa jaksossa.
Simpsonien naispuolisista sivuhahmoista Ednalla on ollut sarjan historian aikana eniten dialogia, kaikista hahmoista 19:nneksi eniten.
Edna opettajana

Edna Krabappel on kyyninen, pääosin työhönsä ja elämäntilanteeseensa kyllästynyt keski-ikäinen nainen, joka opettaa ala-asteen neljättä luokkaa. Hänen intohimonsa opettamiseen on heikentynyt, tosin se ei ole sammunut yhtä täydellisesti kuin Lisan opettajalla neiti Hooverilla. Ednan suurimpana vaivana on ongelmaoppilas Bart Simpson, jonka kepposten kohteeksi hän toisinaan joutuu, ei tosin yhtä usein kuin rehtori Skinner. Simpsonien alkutunnuksen perusteella Edna määrää usein Bartin jälki-istuntoon, jossa tämä joutuu rangaistuksena kopioimaan jotain lausetta kymmeniä kertoja liitutaululle. Ednan luokan oppilaisiin kuuluvat myös pinko Martin Prince, johon Edna suhtautuu toisinaan ylpeydellä ja toisinaan myötähäpeällä, sekä Milhouse Van Houten, Nelson Muntz ja Sherri ja Terri. Kuten neiti Hoover, myös Edna on ketjupolttaja, ja tupakoi jopa oppitunneilla.
Ednan vakiohokema on terävä ja ivallinen naurahdus "Ha!", jota seuraa usein jokin sarkastinen huomautus.
Edna mainitsee olevansa kotoisin jostain muualta kuin Springfieldistä 7. kauden jaksossa ”Lisa, kuvainraastaja”. 17. kauden jakson ”Loppumaton tarina” mukaan Edna tuli Springfieldiin ehkä noin vuosi ennen sarjan nykyhetkeä ja tuolloin vielä idealistisena opettajana uskoi voivansa auttaa Bartia. Edna on erotettu tilapäisesti opettajantyöstään kahdesti, ensin 21. kauden jaksossa ”Ura katkolla” oltuaan humalassa töissä (Bart oli terästänyt salaa hänen kahvinsa) ja toisen kerran 22. kauden jaksossa ”Miehiä menneisyydestä” läimäistyään Bartia. Hän sai kummallakin kerralla työnsä takaisin. Ednaa uhkasi erottaminen myös 8. kauden jaksossa ”Bart – luottohenkilö” kun hänen suhteensa rehtoriin tuli ilmi (ks. jäljempänä), mutta päätös peruttiin. Edna johti opettajien lakkotaistelua 6. kauden jaksossa ”Pennin venyttäjä”. Hänet valittiin vuoden opettajaksi 14. kauden jaksossa ”Se Edna”.